
OSCAR BUXERES SOLER, secretari general de l’Ajuntament de Sitges (Barcelona)


C E R T I F I C O :

Que la Junta de Govern Local, en sessió ordinària celebrada 21 de juny de 2021 va adoptar, entre d’altres, els següents acords:


REGIDORIA DE PROMOCIÓ ECONÒMICA I OCUPACIÓ

[bookmark: _GoBack]APROVACIÓ DE LA CONVOCATÒRIA DELS D'AJUTS ECONÒMICS EXTRAORDINARIS DESTINATS A REFORÇAR LES ACTIVITATS ECONÒMIQUES AMB SUSPENSIÓ O LIMITACIÓ D'OBERTURA AL PÚBLIC I PER FINANÇAR LES DESPESES DE LLOGUER O HIPOTECA PER A EMPRESES I/O ESTABLIMENTS COMERCIALS2992-000002-001984/2021

El Ple de l’Ajuntament de Sitges, en sessió ordinària celebrada el dia 31 de març de 2021, a aprovar les bases específiques per l'atorgament d'ajuts econòmics extraordinaris destinats a reforçar les activitats econòmiques amb suspensió o limitació d'obertura al públic i per finançar les despeses de lloguer o hipoteca per empreses i/o establiments comercials.

Vist que el text íntegre de les Bases específiques han estat publicats al Butlletí Oficial de la Província de Barcelona de data 19 d’abril de 2021, al Diari Oficial de la Generalitat de Catalunya número 8396 de 27 d’abril de 2021 de 2021 i al tauler d’anuncis de la seu electrònica de l’Ajuntament de Sitges.

Normativa aplicable:

1. Constitució Española.
1. Llei 7/1985, de 2 d’abril, reguladora de les Bases de Règim Local.
1. Llei 38/2003, de 17 de novembre , General de Subvencions.
1. Reial Decret 887/2006, de 21 de juliol, pel qual s’aprova el Reglament de la Llei 3//2003 de 17 de novembre, General de Subvencions.
1. Llei 19/2013, de 9 de desembre, de transparència, accés a la informació pública i el bon govern.
1. Decret 179/1995 de 13 de juny pel qual s’aprova el Reglament d’Obres, Activitats i Serveis dels Ens Locals.
1. Decret Legislatiu 2/2003, pel qual s’aprova el text refós de la Llei municipal i de Regim Local de Catalunya.
1. Reial Decret Legislatiu 2/2004 de 5 de març pel qual s’aprova el text refós de la Llei reguladora de les Hisendes Locals.
1. Reial Decret 130/2019, de 8 de març, pel qual es regula la Base de Dades Nacional de Subvencions i la publicitat de les subvencions i altres ajudes públiques.
1. Reial Decret 463/2020, de14 de març, pel qual es declara l’estat d’alarma per a la gestió de la situació de crisis sanitària ocasionada pel COVID-19.
1. Reial Decret 465/2020; de 17 de març, pel qual es modifica el Reial Decret 463/2020 de 14 de març.
1. Reial Decret Llei 8/2020 de 17 de març, de mesures urgents extraordinàries per a fer front a l’impacte econòmic i social del COVID-19.
1. Decret d’alcaldia núm. 1041/2020, de data 6 de setembre, de modificació del Decret d’Alcaldia núm. 765/2020 que modifica que modifica els anteriors Decrets d’alcaldia núm. 656/2019, 782/2019, 1438/2019 i 759/2020, relatius a la delegació d’atribucions en favor de la Junta de Govern Local, a la creació de regidories i delegacions d’atribucions en favor dels seus titulars.
1. Decret d’alcaldia núm. 766/20, de data 1 de juliol, de modificació dels Decrets 531/2019 i 760/2020 de nomenaments dels membres de la Junta de Govern Local i Tinents d’Alcalde de l’Ajuntament de Sitges, i d’establiment de la periodicitat de les seves sessions

Fonaments: 

Vist l’informe de la Cap del Departament de Promoció Econòmica i Ocupació, de 02 de juny de 2021 (codi csv b4cdc571-c0a9-487b-9b69-4507d32d6dca), que conclou:

“Vist que no s’han presentat al·legacions a les bases específiques i per tal de continuar amb el procediment previst, proposo aprovar la convocatòria dels ajuts econòmics extraordinaris destinats a reforçar les activitats econòmiques amb suspensió o limitació d’obertura al públic i per finançar les despeses de lloguer o hipoteca per a empreses i/o establiments comercials.”

En data 2 de juny de 2021 la Cap del Departament de Promoció Econòmica va emetre informe favorable dels elements bàsics de l’expedient en compliment de l’establert a l’article 172 del RD 2568/1986 del ROF (csv 19747211-e458-49d8-b678-6649dc6322d4).

En data 2 de juny de 2021 la Cap del Departament de Promoció Econòmica i el Director de l’Àrea de Serveis a les persones van emetre informe favorable d’aprovació de la despesa en compliment de l’establert a l’article 172 del RD 2568/1986 del ROF en relació als elements addicionals a informar per a cada tipus d’expedient de despesa, establerts en els articles 15 a 20 del Reglament de Control Intern de l’Ajuntament de Sitges i Ens dependents i participats (csv 450d9c29-b968-42ab-b780-ebcdd57bb8aa).

Vista l’observació núm. 306/2021 de la Intervenció General amb CSV 
da7b3af3-de6a-4e8c-a370-f94bddeafea5

Vistes les conclusions de l’informe proposta s’adopten els següents acords:
PRIMER.- Efectuar la convocatòria per a l’any 2021, en règim de concurrència no competitiva, per a la concessió dels ajuts econòmics extraordinaris destinats a reforçar les activitats econòmiques amb suspensió o limitació d'obertura al públic i per finançar les despeses de lloguer o hipoteca per empreses i/o establiments comercials.

Les Bases específiques han estat publicats al Butlletí Oficial de la Província de Barcelona de data 19 d’abril de 2021, al Diari Oficial de la Generalitat de Catalunya número 8396 de 27 d’abril de 2021 i al tauler d’anuncis de la seu electrònica de l’Ajuntament de Sitges.

SEGON.- Aplicació pressupostària i import ajut econòmic extraordinari.

Aprovar pels ajust de la Línia A) d’aquesta convocatòria la dotació pressupostària de 256.000,00 € a càrrec de les partides G132.43332.4790016, G132.43332.4790017, G132.43332.4790018 i aprovar l’operació comptable núm. d’apunt previ 920210005647.

Aprovar pels ajuts de la Línia B) d’aquesta convocatòria la dotació pressupostària de 200.000,00 € a càrrec de la partida G431.24131.4790013 i aprovar l’operació comptable núm. d’apunt previ 920210005535.

A) Línia reforç a les activitats econòmiques amb suspensió o limitació d’obertura al públic.

L’import de l’ajut per a les activitats d’oci nocturn serà el següent:
Discoteques aportació única de 6.000,00 €.
Bars musicals, sales de ball, sales de festes i assimilables aportació única 2.500,00 €.

L’import de l’ajut per a les activitats econòmiques de restauració, Cafeteries, bars, cafè-bars, restaurants, bar-restaurant, tavernes, cellers, xocolateries, salons de te, croissanteries i assimilables aportació única de 1.000,00 €.

L’import de les activitats extraescolars: acadèmies de ball, música no reglades i assimilables aportació única de 1.000,00 €.

La resta d’activitats econòmiques l’import de l’ajut serà una aportació única de 500,00 €.

Totes les sol·licituds presentades que compleixen els requisits dels criteris tècnics tenen dret a la concessió d’aquesta línia de l’ajut econòmic extraordinari

B) Línia de col·laboració per finançar les despeses de lloguer o hipoteca.

Únicament es prendran en consideració per a l’atorgament de l’ajut les despeses derivades del lloguer o hipoteca de l’immoble on es desenvolupi l’activitat empresarial o comercial, durant el període d’octubre de 2020 a març de 2021.
1. 5.1. Despeses de lloguer o hipoteca

	Lloguer o Hipoteca
	Percentatge

	Import del lloguer o hipoteca superior a 30 € el metre quadrat
	40%

	Import del lloguer o hipoteca entre 15 i 30 € el metre quadrat
	35%

	Import del lloguer o hipoteca menys de 15 € el metre quadrat
	30%



Els percentatges consignats s’aplicaran sobre l’import mensual del rebut de la despesa finançable.
1. 5.2. Import ajut econòmic extraordinari
Totes les sol·licituds presentades que compleixen els requisits dels criteris tècnics de valoració tenen dret a la concessió d’aquest ajut econòmic extraordinari.

L’import màxim de l’ajut econòmic extraordinari anirà en funció del nombre de beneficiaris/ries amb dret a l’ajut econòmic extraordinari i d’acord amb la taula següent:

	Nombre de sol·licituds amb dret a l’ajut econòmic extraordinari
	Import màxim

	Menys de 51 sol·licituds
	3.000,00 €

	Entre 51 i 100 sol·licituds
	2.500,00 €

	Entre 101 i 250 sol·licituds
	2.000,00 €

	Entre 251 i 500 sol·licituds
	1.500,00 €

	Entre 501 i 1.000 sol·licituds
	1.000,00 €

	Mes de 1.000 sol·licituds
	500,00 €



TERCER.- Objectiu, beneficiaris/àries i requisits.

Objectiu.

Aquest ajut té com objectiu reforçar econòmicament aquelles activitats que han vist, en algun moment, suspesa total o parcialment l’obertura al públic del local i/o establiment on es realitza l’activitat econòmica.

També té com objectiu col·laborar amb els titulars d’empreses i/o establiments comercials, ja siguin persones físiques o jurídiques, que desenvolupen l’activitat econòmica en un immoble com arrendataris o són deutors d’un crèdit immobiliari per a la compra del immoble; per tal de garantir la continuïtat de l’activitat econòmica i el manteniment dels llocs de treball que d’aquesta depenen, atès que l’incompliment d’aquesta obligació comportaria el cessament de l’activitat.

Beneficiaris/àries.

A) Línia de reforç a les activitats econòmiques amb suspensió o limitació d’obertura al públic.

Podran acollir-se a l’ajut regulat en aquesta línia, les persones físiques o jurídiques que siguin titulars d’empreses i/o establiments que desenvolupen la seva activitat econòmica a Sitges i es troben inclosos en l’annex 1 de les bases específiques,

B) Línia de col·laboració per finançar les despeses de lloguer o hipoteca.

Podran acollir-se a l’ajut regulat en aquesta línia, les persones físiques o jurídiques que siguin titulars d’empreses i/o establiments que desenvolupen la seva activitat econòmica a Sitges i es troben inclosos en l’annex 1 de les bases específiques.

La persona física o jurídica sol·licitant de l’ajut haurà de constar com arrendatària en el contracte de lloguer o com a deutor del crèdit hipotecari.

Resten fora d’aquests ajuts aquells destinataris que si bé compleixen els requisits més amunt esmentats la seva activitat es desenvolupada dins del seu habitatge habitual, així com les persones jurídiques les quals, les persones físiques que les conformen, ostenten la condició d’arrendador i arrendatari indistintament en el contracte de lloguer.

Requisits.

Persones físiques o jurídiques que siguin titulars d’empreses i/o establiments comercials que desenvolupen la seva activitat econòmica en el terme municipal de Sitges, incloses en l’annex 1 i estiguin en possessió dels permisos exigibles relatius a l’activitat.

El domicili fiscal de l’activitat econòmica haurà d’estar situat en el terme municipal de Sitges amb una antiguitat superior a 3 mesos, per aquelles activitats econòmiques amb domicili fiscal fora del municipi de Sitges podran optar a l’ajut sempre i quan el nombre de treballadors contractats per desenvolupar l’activitat econòmica en el centre o centres de treball sigui inferior a 12 treballadors a l’empresa en el moment de la sol·licitud.

Desenvolupar l’activitat econòmica abans de la declaració de l’estat d’alarma i no haver cessat definitivament en el moment de presentar la sol·licitud, aquest requisit s’haurà de complir també en el moment de l’atorgament i la justificació de l’ajut.

No estar compres en cap dels supòsits previstos a l'article 13.2 de la Llei 38/2003, de 17 de novembre, General de Subvencions. 

L’activitat econòmica haurà d’adequar-se a l’establert a la Llei 16/2002, de 28 de juny, de protecció contra la contaminació acústica i a l’ordenança municipal reguladora del soroll i vibracions. El titular de l’activitat i/o sol·licitat de l’ajut no ha d’haver estat sancionada/at per aplicació de l’esmentada llei i/o ordenança o haver-hi en tramitació un expedient sancionador i/o disciplinari.

Trobar-se al corrent del compliment de les obligacions tributaries amb l’Agència Estatal d’Administració Tributària i la Seguretat Social.

No haver estat sancionada/at, per resolució ferma amb la pèrdua de la possibilitat d'obtenir subvencions i/o ajusts públics.

No haver estat sancionada/at, per resolució ferma de conformitat amb el Text Refós de la Llei d’infraccions i sancions en l’ordre social aprovat per RD Leg 5/2000, de 4 d’agost 

Desenvolupar, a criteri de l’Ajuntament de Sitges, una activitat lícita que no suposi discriminació, no atempti contra la dignitat i igualtat de les persones, no fomenti la violència ni vagi contra els drets humans ni dels animals. No portar a terme accions que siguin il·legals, nocives, perilloses o molestes ni que puguin ferir la sensibilitat de les persones i/o de les empreses.

Ser titular d'un compte bancari a on rebre l'import de l’ajut.

QUART.- Termini i documentació a presentar.

Termini

El termini de la presentació de les sol·licitud començarà a comptar a partir de l’endemà de la data de la publicació de la convocatòria en el butlletí oficial de la província i en el tauler d’anuncis de la seu electrònica de l’Ajuntament de Sitges seu.sitges.cat i fins a 20 dies hàbils des d’aquesta data.

La comunicació del compte bancari del sol·licitant de l’ajut s’haurà de registrar a la seu electrònica de l’Ajuntament mitjançat la certificació digital del sol·licitant de l’ajut.

Documentació a presentar
De forma general en la sol·licitud Línia A i B s’haurà de presentar per a la seva admissió la següent documentació:
Documentació obligatòria persones físiques o jurídiques ambdues 
1. NIF/NIE/CIF del sol·licitant.
1. Declaració censal (model 036 ó 037) o Document Únic Electrònic (DUE). 
1. Codi IBAN del compte bancari.

Documentació obligatòria persones jurídiques
1. Acta constitució societat
1. NIF/NIE administrador societat
Documentació obligatòria persones físiques o jurídiques amb domicili fiscal fora del terme municipal de Sitges.
1. Informe de vida laboral del compte de cotització o informe de situació d’empresari individual.
1. Certificat d’assignació de comptes de cotització per a empresaris.

Documentació obligatòria persones físiques o jurídiques en el supòsit d’haver sol·licitat ajornament de deutes tributaris.
1. Certificat d’estar al corrent de pagament amb l’Agència Estatal d’Administració Tributària (AEAT).
1. Certificat d’estar al corrent de pagament amb la Tresoreria General de la Seguretat Social (TGSS).

De forma específica en la sol·licitud Línia B s’haurà de presentar per a la seva admissió la següent documentació:
1. Contracte de lloguer i/o escriptura de préstec hipotecari on es desenvolupa l’activitat i per la qual es sol·licita l’ajut, en el cas que no consti la superfície del local, s’acreditarà mitjançant altra documentació.
1. Comprovants bancaris de pagament del lloguer o hipoteca del període d’octubre de 2020 a març de 2021, en cas de no disposar d’aquesta documentació l’arrendatari aportarà declaració de l’arrendador conforme s’han liquidat les mensualitats del lloguer del període objecte de l’ajut econòmic extraordinari.

Altra documentació Línia A i B persones físiques o jurídiques
1. Sol·licitud o acord d’atorgament en el cas d’haver sol·licitat ó obtingut qualsevol altre ajut o subvenció pel mateix concepte.
1. Altres

CINQUÈ.- Termini de resolució i notificació.



L’òrgan competent resoldrà acceptant o denegant les sol·licituds presentades en el termini de 3 mesos a partir d’aquesta convocatòria.

L’edicte de resolució de la convocatòria es publicarà, a efectes de notificació als interessats, en el taulell d’anuncis de la Corporació https://seu.sitges.cat/taulerAnuncisPublic/listPublicacions.

SISÈ.- Termini i forma de justificació.

La documentació justificativa es presentarà juntament amb la instància de sol·licitud de l’ajut econòmic extraordinari, essent l’últim dia per presentar la documentació justificativa el dia de finalització de presentació de sol·licituds.

SETÈ.- Pagament anticipats i abonaments a compte.

D’acord amb el que disposa l’article 34.4. de la Llei 38/2003 l’òrgan instructor en funció del nombre de sol·licituds presentades per cada línia de l’ajut, podrà proposar el pagament avançat per aquelles sol·licituds de cada línia que compleixin els següents requisits:

1. Complir amb els requisits exigits per ser beneficiari/ària de l’ajut.
1. Haver presentat tota la documentació requerida per determinar l’import de l’ajut.

L’import assignat per aquest avançament el determinarà l’òrgan instructor, en cap cas podrà ser superior a 500,00 € i es realitzarà en el termini de 30 dies hàbils a comptar l’endemà de l’acceptació de l’ajut econòmic per part del beneficiari/ària de l’ajut i/o ajustant-se al Pla de Disposició de Fons de la Tresoreria.

VUITÈ.- Òrgan competent.

La resolució de l’expedient d’atorgament o denegació de l’ajut sol·licitat serà competència de la Junta de Govern Local, previ informe de l’òrgan instructor.

NOVÈ.- Recurs potestatiu de reposició.

L’acord de la Junta de Govern Local atorgant o denegat l’ajut econòmic extraordinari posa fi a la via administrativa. Els interessats podran presentar recurs potestatiu de reposició en el termini d’un mes des de la seva notificació.

DESÈ.- Notificació o publicació.

Els ajuts atorgats a l’empara dels criteris tècnics de valoració seran objecte de publicats a través dels mitjans oficials i de la pàgina web de l’Ajuntament, en el Portal de transparència o qualsevol altre mitjà que consideri oportú, avalant el principi de transparència.

ONZÈ.- Es procedeixi a la seva publicació en el Sistema Nacional de Publicitat de Subvencions i Ajudes Públiques (Base de Dades Nacional de Subvencions)”.

La Junta de Govern Local, per assentiment, aprova els acords transcrits en la proposta precedent.





I per a la seva constància a l'expedient, emeto el present certificat, amb l'advertiment de l'article 206 del RD 2568/1986, de 28 de novembre, i a reserva dels termes que resultin de l'aprovació de l'acta corresponent, per ordre i amb el vistiplau de la senyora alcaldessa.


Sitges, a data de signatura electrònica

                                                                                         	Vist i plau
                                                                                                     
          	L’Alcaldessa
         Aurora Carbonell Abella

